_:n29d5104c87374c5daa419afa406b24a0xb0
<http://schema.org/articleBody>
"Rakétatámadás ért egy távolsági buszt Kelet-Ukrajnában kedden, legkevesebb tizenketten meghaltak és 16-an megsebesültek. A repeszek kiszakították az oldalát és az üléseket, padlóját és az aszfaltot vér borította. Az áldozatok civilek voltak.\n\n A tengerparti Mariupol és Donyeck között közlekedő járat egy katonai ellenőrzőpontnál kapott találatot Volnovaka közelében, félúton.\n\n – A donyecki és luhanszki szeparatisták lelkén szárad az akció, illetve azokén, akik támogatják őket. Tovább szigorítjuk a belépés feltételeit a szakadárok ellenőrizte donbaszi régióba – jelentette be a támadás után Petro Porosenko ukrán elnök.\n\n A szeparatisták azt állítják, nincs közük a történtekhez, amely az ingatag szeptemberi tűzszüneti megállapodás óta a legvéresebb támadás volt civilek ellen. Az ukrán parlament a héten tárgyalja az idei katonai mozgósítás tervét."
<https://hu.euronews.com/2015/01/13/tavolsagi-buszt-ert-raketa-talalat-kelet-ukrajnaban>